CELEX: C2006/331/05
Language: lv
Date: 2006-12-30 00:00:00
Title: Lieta C-374/04: Tiesas (virspalāta) spriedums 2006. gada 12. decembrī ( High Court of Justice (Chancery Division) (Apvienotā Karaliste) lūgums sniegt prejudiciālu nolēmumu) — Test Claimants in Class IV of the ACT Group Litigation pret Commissioners of Inland Revenue (Brīvība veikt uzņēmējdarbību — Brīva kapitāla aprite — Uzņēmumu ienākumu nodoklis — Dividenžu izmaksāšana — Nodokļa atlaide — Atšķirīga attieksme pret akcionāriem rezidentiem un akcionāriem nerezidentiem — Divpusējas konvencijas par nodokļu dubultās uzlikšanas novēršanu)

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 331/3
            
         Tiesas (virspalāta) spriedums 2006. gada 12. decembrī (High Court of Justice (Chancery Division) (Apvienotā Karaliste) lūgums sniegt prejudiciālu nolēmumu) — Test Claimants in Class IV of the ACT Group Litigation pret Commissioners of Inland Revenue
   
   (Lieta C-374/04) (1)
   
   (Brīvība veikt uzņēmējdarbību - Brīva kapitāla aprite - Uzņēmumu ienākumu nodoklis - Dividenžu izmaksāšana - Nodokļa atlaide - Atšķirīga attieksme pret akcionāriem rezidentiem un akcionāriem nerezidentiem - Divpusējas konvencijas par nodokļu dubultās uzlikšanas novēršanu)
   (2006/C 331/05)
   Tiesvedības valoda — angļu
   Iesniedzējtiesa
   High Court of Justice (Chancery Division)
   Lietas dalībnieki pamata procesā
   
      Prasītājas: Test Claimants in Class IV of the ACT Group Litigation
   
   
      Atbildētājs: Commissioners of Inland Revenue
   
   Priekšmets
   Lūgums sniegt prejudiciālu nolēmumu — High Court of Justice (Chancery Division) — Valsts tiesību akti attiecībā uz uzņēmuma ienākuma nodokli — Nodokļa ieturēšana ienākumu gūšanas vietā (advance corporation tax) no meitas sabiedrības izmaksātajiem ienākumiem mātes sabiedrībai — Nodokļa atlaide (tax credit), kas paredzēta, lai ņemtu vērā iepriekš veikto ieturējumu — Nodokļa atlaides piešķiršana tikai rezidentiem un noteiktu citu dalībvalstu rezidentiem, kas ir līguma par nodokļu dubultas uzlikšanas novēršanu, kas paredz šādu punktu, līgumslēdzējpuses — Dalībvalsts atbildība par Kopienu tiesību pārkāpumu — Zaudējumu atlīdzības veids
   Rezolutīvā daļa:
   
               1)
            
            
               EKL 43. un 56. pantam nav pretrunā tas, ka tad, kad vienas dalībvalsts sabiedrība rezidente izmaksā dividendes, šī dalībvalsts piešķir tām minēto dividenžu saņēmējām sabiedrībām, kuras arī ir šīs valsts rezidentes, nodokļa atlaidi, kas atbilst tai nodokļa daļai, ko dividenžu maksātāja sabiedrība ir samaksājusi par sadalīto peļņu, bet to nepiešķir dividenžu saņēmējām sabiedrībām, kuru rezidence ir citā dalībvalstī un kuras par šīm dividendēm nemaksā nodokli pirmajā valstī;
            
         
               2)
            
            
               EKL 43. un 56. pantam nav pretrunā tas, ka dalībvalsts nepaplašina ar citu dalībvalsti noslēgtajā konvencijā par nodokļu dubultās uzlikšanas novēršanu paredzētās šīs valsts rezidentu sabiedrību, kuras saņem dividendes no pirmās valsts rezidentes sabiedrības, tiesības uz nodokļa atlaidi attiecībā uz trešās dalībvalsts rezidentēm sabiedrībām, ar kurām ir noslēgta konvencija par nodokļu dubultās uzlikšanas novēršanu, neparedzot šādas tiesības šīs trešās valsts rezidentēm sabiedrībām.
            
         
      (1)  OV C 273, 6.11.2004.